കപ്പേള (ചലച്ചിത്രം)

രണ്ടായിരത്തി ഇരുപതിൽ പുറത്തിറങ്ങിയ ഒരു മലയാള ചലച്ചിത്രമാണ് കപ്പേള. മുഹമ്മദ് മുസ്തഫ രചനയും സംവിധാനവും നിർവഹിച്ച ചിത്രത്തിൽ അന്ന ബെൻ, റോഷൻ മാത്യു, ശ്രീനാഥ് ഭാസി എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. 2020 മാർച്ച് 7 നു തീയേറ്ററുകളിൽ പ്രദർശനം ആരംഭിച്ചുവെങ്കിലും കോവിഡ് പ്രശ്നങ്ങൾ കാരണം ഒരാഴ്ചക്കു ശേഷം പ്രദർശനം നിർത്തി വെച്ചു. പിന്നീട് 2020 ജൂൺ 22നു നെറ്റ്ഫ്ലിക്സ് വഴി പ്രദർശനം ആരംഭിച്ചു. 
കഥാംശം
വയനാട്ടിലെ മലമ്പ്രദേശത്ത് താമസിക്കുന്ന ജെസി, മിസ്സ് കാൾ വഴി വിഷ്ണുവിനെ പരിചയപ്പെടുന്നു. അവന്റെ സഹോദരിമാരുമായും സംസാരിക്കുന്നു. ആ സൗഹൃദം പ്രണയത്തിലെത്തുന്നു, ഇതിനിടയിൽ കവലയിൽ തുണിക്കട നടത്തുന്ന ബെന്നി അവളെ തന്റെ ബെന്നി റ്റെക്സ്റ്റൈൽസിന്റെ മോഡലാക്കുന്നു. അവന്റെ താത്പര്യപ്രകാരം വിവാഹം ആലോചിക്കുന്നു. അസ്വസ്ഥതയിലാണ്ട ജസ്സി വിഷ്ണുവിനെ ഒന്ന് കാണാനായി കോഴിക്കോട്ടങ്ങാടിയിലെത്തുന്നു. അവിടെ യെത്തിയ വിഷ്ണുവിന് അവിടെ നടന്ന തർക്കത്തിനിടയിൽ മൊബൈൽ നഷ്ടപ്പെടുന്നു. സ്ഥലത്തുണ്ടായിരുന്ന റോയിയുടെ കൈകളിൽ ഈ മൊബൈൽ എത്തുന്നു. ഒരുവിധം കണ്ടക്ടറെ കണ്ട് വിഷ്ണു ജെസിയുടെ അരികിലെത്തുന്നു. ഒരു വശപ്പിശക് തോന്നിയ റോയ് ഇവരെ പിന്തുടരുകയും അത് ഒരു അടിപിടിയിൽ കലാശിക്കുകയും ചെയ്യുന്നു. ജെസി വീണ് ചളിപറ്റുന്നു. വേഷം മാറാനായി അവർ ഒരു ലോഡ്ജിലെത്തുന്നു. ചുമട്ടുകാരനായ മുസ്തഫയുടെ സഹായത്തിൽ റൊയി അവരെ തിരഞ്ഞ് എത്തുന്നു. ഇതിനിടയിൽ ജസ്സി വിഷ്ണുവിന്റെ തനിനിറം മനസ്സിലാക്കുന്നു. റോയി യുടെ സഹായത്തിൽ അവൾ നാട്ടിൽ തിരിച്ചെത്തുന്നു.

താരനിര
 ക്ര.നം.  താരം വേഷം 1  അന്ന ബെൻജെസ്സി2   ശ്രീനാഥ് ഭാസിറോയ് 3  റോഷൻ മാത്യുവിഷ്ണു4   സുധി കോപബെന്നി5   തൻവി റാംആനി 6  വിജിലേഷ് കാരയാട്റിയാസ് 7  നിഷ സാരംഗ്മേരി8  നിൽജലക്ഷ്മി 9  മുസ്തഫഅബു 10 ജെയിംസ് ഏലിയവർഗീസ് 11  ജോളി ചിറയത്ത്സാറാമ്മ12   നസീർ സംക്രാന്തിമാർട്ടിൻ 13  സുധീഷ്ഫാദർ 14  നവാസ് വള്ളിക്കുന്ന്നവാസ്15   അപ്പുണ്ണി ശശി ഇരഞ്ഞിക്കൽശിവൻകുട്ടി

പാട്ടരങ്ങ്
വരികൾ:വിഷ്ണു ശോഭന
ഈണം:  വിനായക് ശശികുമാർ
 നമ്പർ.  പാട്ട്  പാട്ടുകാർ   രാഗം 	
 1 കണ്ണിൽ വിടരും  സൂരജ് സന്തോഷ് ,ശ്വേത മോഹൻ  2  ദൂരം തീരും നേരം   സുഷിൻ ശ്യാം ആവണി മൽഹാർ  3 കടുകുമണിക്കൊരു കണ്ണുണ്ട്  സിതാര കൃഷ്ണകുമാർ  


 പരാമർശങ്ങൾ 

 പുറംകണ്ണികൾ 



വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ചലച്ചിത്രങ്ങൾ